Erremedioetako Ama Birjinaren katedrala (Luanda)

Erremedioetako Ama Birjinaren katedrala ( edo Igreja da Nossa Senhora dos Remédios) Angolako Luanda hiriburuan dagoen katedral katolikoa da, Luandako artzapezpikuaren egoitza.

 Historia 
Luandako beheko alde zaharrean kokatutako Erremedioen Ama Birjinaren elizaren eraikuntza bertako merkatari eta bizilagunen ekimena izan zen, goiko hiriko eraikin erlijiosoekin lehiatzeko eta lehenago gune horretan zeuden bi kapera txiki ordezkatzeko, Espiritu Santuaren kapera eta Gorputz Santuaren kapera. Eraikuntza 1651n hasi zen eta 1679an amaitu zen, eta urte horretan bertan Manuel da Natividade apezpikuak modu solemnean inauguratu zuen.

Elizak oinplano angeluzuzena zuen, habearte bakarrarekin; sarreran hiru ate zeuden, frontoi txikiekin, eta fatxadaren goialdean, frontoi triangeluar handi bat zegoen, izkinetan bolutak eta okulu landu bat zituena. Bi kanpandorre zituen, piramide formako orratzekin.

1716an Angolako eta Kongoko elizbarrutiaren egoitza São Salvador do Congotik Luandara eraman zuten, eta Erremedioetako Ama Birjinaren eliza katedral bihurtu zen. 1877rako hondatuta zegoen, eta 1897an zaharberritu zuten. Garai hartan hartu zuen egungo itxura, hiru aterekin eta frontoi kurbatu batekin.

1949an, oraindik Portugaldar Inperio Kolonialeko parte zenean, Interes Publikoko Ondasun izendatu zuten.

 Erreferentziak 

 Kanpo estekak 

Kategoria:Luandako eraikinak
Kategoria:1679an amaitutako eraikinak
Kategoria:Erromatar Eliza Katolikoa Angolan
Kategoria:Katedralak